Tafamidisi

Tafamidisi, inayouzwa kwa jina la chapa Vyndaqel miongoni mwa mengine, ni dawa inayotumika kutibuu ugonjwa adimu unaoendelea unaosababishwa na mkunjo usio sahihi wa protini inayoitwa transthyretin, ambayo kwa kawaida husaidia kusafirisha homoni ya tezi na vitamini A katika mkondo wa damu (transthyretin-mediated amyloidosis). Dawa hii inachukuliwa kwa njia ya mdomo. Inaweza kusimamishwa baada ya upandikizaji wa ini.

Madhara yake ya kawaida ni pamoja na maumivu ya tumbo, kuhara, na maambukizi. Inaaminika kuwa matumizi yake wakati wa ujauzito yanaweza kumdhuru mtoto. Dawa hii inafanya kazi kwa kuleta utulivu wa protini ya transthyretin, kwa hivyo kupunguza uundaji wa amiloidi.

Tafamidisi iliidhinishwa kwa ajili ya matumizi ya kimatibabu barani Ulaya mwaka wa 2011 na Marekani mwaka wa 2019. Nchini Uingereza, matumizi ya miligramu 20 kwa siku kwa muda wa mwezi mmoja hugharimu Huduma ya Afya ya Kitaifa (NHS) takriban £10,700 kufikia mwaka wa 2021. Kiasi hiki nchini Marekani kinagharimu takriban dola 4,900 za Marekani.

 Marejeo 

Jamii:madawa